หลังคลอดแล้วมีเพศสัมพัน ประจำเดือนยังไม่มา แล้วทานยาคุมให้นมบุตรเลยได้ไหมค่ะ
สวัสดีค่ะ หากหลังคลอดไม่ได้ให้นมลูก การทำงานของรังไข่และการมีประจำเดือนจะกลับมาที่ประมาณ 4-6 สัปดาห์หลังคลอดแต่หากได้ให้นมลูก การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้นหากเพิ่งคลอดลูกมาไม่นาน และยังคงให้นมลูกอยู่ ประจำเดือนจึงอาจยังไม่มาได้ และหากเลยระยะเวลา 6 สัปดาห์ไปแล้ว ควรเริ่มหาวิธีคุมกำเนิด โดยอาจเลือกทานยาคุมกำเนิดชนิดฮอร์โมนเดี่ยว ซึ่งจะไม่มีผลต่อการการผลิตน้ำนมค่ะ หรืออาจเลือกฉีดยาคุมกำเนิดชนิดฮอร์โมนเดี่ยว หรือฝังยาคุมกำเนิดก็ได้